L 128/8 Jurnalul Oficial al Uniunii Europene 30.4.2014 DIRECTIVA 2014/54/UE A PARLAMENTULUI EUROPEAN ȘI A CONSILIULUI din 16 aprilie 2014 privind măsurile de facilitare a exercitării drepturilor conferite lucrătorilor în contextul liberei circulații a lucrătorilor (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 46, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (), după consultarea Comitetului Regiunilor, hotărând în conformitate cu procedura legislativă ordinară (?), întrucât: (1) Libera circulație a lucrătorilor este una dintre libertățile fundamentale ale cetățenilor Uniunii şi unul dintre pilonii pieței interne în Uniune consacrat în articolul 45 din Tratatul privind funcționarea Uniunii Europene (TFUB). Punerea sa în aplicare este aprofundată în dreptul Uniunii destinat să garanteze exercitarea deplină a drepturilor conferite cetățenilor Uniunii și membrilor familiilor acestora. Prin „membrii familiei lor” ar trebui să se înțeleagă termenul definit la articolul 2 punctul 2 din Directiva 2004/38/CE a Parlamentului European şi a Consiliului ()), care se aplică şi membrilor familiilor lucrătorilor frontalieri. (2) Libera circulație a lucrătorilor este, de asemenea, un element esențial pentru dezvoltarea unei veritabile pieţe a muncii a Uniunii, care să permită lucrătorilor să se deplaseze în zone în care există un deficit al forței de muncă sau mai multe şanse de angajare, să sprijine mai multe persoane să își găsească locuri de muncă mai bine adaptate competențelor lor și să elimine blocajele apărute pe piața muncii. (3) Libera circulație a lucrătorilor oferă fiecărui cetățean al Uniunii, indiferent de reşedința sa, dreptul de a circula liber în alt stat membru pentru a lucra și/sau a locui acolo în interes profesional. Aceasta îi protejează împotriva discriminării pe motiv de cetățenie în ceea ce priveşte accesul la muncă, condițiile de muncă și de încadrare în muncă, în special cu privire la remunerare, concediere, impozitare şi avantaje sociale, asigurându-le un tratament egal în raport cu resortisanții statului membru respectiv, în temeiul dreptului intern, al practicii naționale şi al contractelor colective de muncă de la nivel național. De astfel de drepturi ar trebui să beneficieze, fără discrimi- nare pe motiv de cetățenie sau naționalitate, toți cetățenii Uniunii care îşi exercită dreptul la libera circulație, inclusiv lucrătorii permanenți, sezonieri şi frontalieri. Libera circulație a lucrătorilor nu trebuie confundată cu libera prestare a serviciilor, care include dreptul întreprinderilor de a presta servicii în alt stat membru, pentru care pot detaşa temporar propriii lucrători în alt stat membru pentru ca aceştia să desfăşoare activitățile necesare pentru prestarea serviciilor în statul membru respectiv. (4)  În ceea ce privește lucrătorii din Uniune și membrii familiilor lor care își exercită dreptul la libera circulație, arti- colul 45 din TFUE conferă drepturi substanțiale pentru exercitarea acestei libertăți fundamentale, care sunt deta- liate în Regulamentul (UE) nr. 492/2011 al Parlamentului European și al Consiliului (*). () JO C341,21.11.2013, p. 54. () Poziţia Parlamentului European din 12 martie 2014 (nepublicată încă în Jurnalul Oficial) şi Decizia Consiliului din 14 aprilie 2014. () Directiva 2004/38|/CE a Parlamentului European şi a Consiliului din 29 aprilie 2004 privind dreptul la liberă circulație și şedere pe terito- riul statelor membre pentru cetățenii Uniunii şi membrii familiilor acestora, de modificare a Regulamentului (CEE) nr. 1612/68 și de abrogare a Directivelor 64/221/CEE, 68|360/CEE, 72/194/CEE, 73/148/CEE, 75|34/CEE, 75|35|CEE, 90/364/CEE, 90/365|CEE și 93/96/CEE JO L 158, 30.4.2004, p. 77). (“) Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii JOL 141,27.5.2011, p. 1).